Document ID: 31995D0126

Odločba Komisije
z dne 6. aprila 1995
o ovrednotenju 71 predlaganih ukrepov, ki so upravičeni do financiranja Skupnosti na podlagi Odločbe Sveta 94/445/ES o interadministrativnih telematskih omrežjih za statistične podatke v zvezi z blagovno menjavo med državami članicami (Edicom)
(95/126/ES)
KOMISIJA EVROPSKIH SKUPNOSTI JE,
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 94/445/ES z dne 11. julija 1994 o interadministrativnih telematskih omrežjih za statistične podatke v zvezi z blagovno menjavo med državami članicami (Edicom) [1] in zlasti člena 6 Odločbe,
ker so predlogi del letnega delovnega programa, izdelanega za izvajanje vrste ukrepov, predvidenih v členu 1 Odločbe 94/445/ES;
ker je Odbor za statistični program Evropskih skupnosti, ustanovljen s Sklepom Sveta 89/382/EGS (Euratom) [2] podal pozitivno mnenje o izdelavi, kvantificiranju in odobritvi tega letnega delovnega programa;
ker je Odbor za statistične podatke v zvezi z blagovno menjavo med državami članicami, ustanovljen z Uredbo Sveta (EGS) št. 3330/91 [3], podal pozitivno mnenje;
ker je za ukrepe, ki jih bo centralizirano opravila Komisija, Odbor za statistične podatke v zvezi z blagovno menjavo med državami članicami odobril obnovitev 15 pogodb, sklenjenih v skladu s postopkom, določenim v Okvirni pogodbi za informacijske storitve 200 št. DI/496, obvestilo CCAM 365/93;
ker je za tovrstne centralizirane ukrepe Odbor za statistične podatke v zvezi z blagovno menjavo med državami članicami odobril objavo in oddajo 26 javnih razpisov za ukrepe s skupno vrednostjo manj kakor 200000 ekujev po postopku, določenem v členu 7 navedene Odločbe 94/445/ES;
ker je Odbor za statistične podatke v zvezi z blagovno menjavo med državami članicami za decentralizirane ukrepe v državah članicah odobril sklenitev 30 predlogov pogodb po postopku za neposredne pogodbe, ki se uporablja za predloge pomoči v korist nacionalnih statističnih organov;
ker mora Komisija sprejeti odločitev glede odobritve predlogov, ki so upravičeni do financiranja Skupnosti,
SPREJELA NASLEDNJO ODLOČBO:
Člen 1
71 predlogov, navedenih v Prilogi I, lahko prejme financiranje Skupnosti do zneskov, navedenih v Prilogi.
Člen 2
Ta odločba je naslovljena na države članice.
V Bruslju, 6. aprila 1995

Labels: 4
19
3
12
15